Diari Oficial de la Generalitat Valenciana


Sumari del DOGV 2831, del 20-09-1996 (1996/839252)

ORDRE de 17 de juliol de 1996, de la Conselleria de Cultura, Educació i Ciència, per la qual autoritza al centre Instituto Musical Giner, de València, a fer ensenyaments de música de grau elemental.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/07/17/(2)/dof/vci/html**

### Dades del document

Número de DOGV
:   2831

Data del DOGV
:   20-09-1996

Secció del DOGV
:   DISPOSICIONS GENERALS

Número del document
:   1996/839252


Data del document
:   17-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 17 de juliol de 1996, de la Conselleria de Cultura, Educació i Ciència, per la qual autoritza al centre Instituto Musical Giner, de València, a fer ensenyaments de música de grau elemental.   
Examinat l'expedient iniciat a instància del titular del centre Instituto Musical Giner, de València, en sol.licitud d'autorització per a fer ensenyaments de música de grau elemental, corresponents a la nova ordenació educativa.  
Atés que el centre ha estat classificat com a no oficial reconegut pel Decret 1.210/1975, de 24 d'abril (BOE de 05.05.75), del Ministeri d'Educació i Ciència, per a impartir ensenyaments de música del pla que s'extingeix.  
Atesos la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90), el Reial Decret 389/1992, de 15 d'abril pel qual s'estableixen els requisits mínims dels centres que imparteixen ensenyaments artístics (BOE de 28.04.92), i el Reial Decret 321/1994, de 25 de febrer (BOE de 06.04.94), sobre autoritzacions de centres docents privats d'ensenyaments artístics.  
Atés que dels informes inclosos a l'expedient es dedueix que el centre compleix els requisits establits en la disposició transitòria segona de l'esmentat Reial Decret 389/1992, de 15 d'abril, per tal d'accedir al que es sol·licita.  
Fent ús de les atribucions que em confereix l'article 35 de la Llei 5/1983, de 30 de desembre de la Generalitat Valenciana, de Govern Valencià,  
ORDENE  
Artícle 1  
Autoritzar al centre que més avall s'indica per impartir ensenyaments de música de grau elemental corresponents a la nova ordenació educativa, amb el número de llocs escolars que s'especifiquen:  
Denominació genèrica: centre autoritzat d'ensenyaments de música de grau elemental  
Denominació específica: Instituto Musical Giner  
Titular del centre: Societat Coral El Micalet  
Domicili: carrer de Guillem de Castro, 73  
Localitat: València  
Província: València  
Codi: 93146736  
Ensenyaments que s'autoritzen: grau elemental de música amb les especialitats de Piano, Violí, Viola, Violoncel, Guitarra, Flauta, Clarinet i Saxofon.  
Número total de llocs escolars: 250  
Centre al que s'adscriu: Conservatori Superior de Música Joaquín Rodrigo, de València (codi 89124149).  
Article 2  
Aquesta autorització tindrà efectes des de l'inici del curs 1996/97.  
Article 3  
El centre tindrà plenes competències acadèmiques en totes les matèries corresponents al nou sistema educatiu del nivell que s'autoritza, així com en relació amb els ensenyaments de grau elemental de música que té autoritzats del pla que s'extingeix.  
Article 4  
Sense perjudici d'allò establit en els apartats anteriors, el centre queda adscrit, a efectes administratius, al Conservatori de titularitat de la Conselleria de Cultura, Educació i Ciència que a l'apartat primer s'especifica.  
Article 5  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
Aquesta autorització ha d'inscriure's en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 17 de juliol de 1996  
La consellera de Cultura, Educació i Ciència,  
MARCELA MIRó PÉREZ


Còpia Permalink ELI